Medicii de familie încep vaccinarea în cabinetele proprii cu serul de la Johnson & Johnson, anunță Andrei Baciu.
Andrei Baciu: Peste 3.000 de noi fluxuri de vaccinare, de marți. Medicii de familie se alătură campaniei de vaccinare. Vor vaccina în cabinetele proprii cu serul de la Johnson & Johnson.
Vicepreședintele Comitetului Național de Coordonare a Campaniei de Vaccinare anti-COVID-19, Andrei Baciu, a anunțat că de marți vor fi încă 3.035 de noi fluxuri de vaccinare, iar medicii de familie de alături campaniei și încep imunizarea în cabinetele proprii, cu ser de la Johnson & Johnson.Baciu a scris, luni, pe pagina sa de Facebook, că începând de marți, 4 mai, vor exista încă 3.035 fluxuri noi de vaccinare, iar medicii de familie se alătură campaniei anti-covid și încep imunizarea în propriile cabinete cu ser de la Johnson&Johnson."Le mulțumesc tuturor celor care au acceptat să facă parte din echipa care se luptă în fiecare zi cu pandemia de coronavirus. Serul va ajunge în toate zonele țării, inclusiv în mediul rural. Fiecare doză de vaccin administrată ne va duce mai aproape de ceea ce așteptăm de mai bine de un an – reîntoarcerea la viața obișnuită. Sper ca în curând să vină alături de noi tot mai mulți medici de familie, iar numărul cabinetelor să fie mărit", a scris Andrei Baciu. El prezintă lista detaliată cu cei 3.035 de medici înscriși până acum în campanie: mun. București (225), Alba (46), Arad (96), Argeș (68), Bacău (63), Bihor (66), Bistrița (112), Botoșani (41), Brașov (74), Brăila (30), Buzău (85), Călărași (63), Caraș Severin (9), Cluj (64), Constanța (77), Covasna (46), Dâmbovița (76), Dolj (119), Galați (36), Giurgiu (25), Gorj (59), Harghita (59), Hunedoara (39), Ialomița (34), Iași (191), Ilfov (53), Maramureș (109), Mehedinți (55), Mureș (130), Neamț (107), Olt (112), Prahova (70), Satu Mare (58), Sălaj (38), Sibiu (105), Suceava (43), Teleorman (57), Timiș (113), Tulcea (35), Vaslui (37), Vâlcea (29), Vrancea (81).Cifrele se schimbă de la o zi la alta, spune Baciu."Ce trebuie să știi: administrarea vaccinului va fi într-o singură doză, deci nu este nevoie de rapel. Acest ser poate fi administrat tuturor persoanelor peste 18 ani", mai spune secretarul de stat din Ministerul Sănătății.